ગાંધીનગર- ભારત સરકારના ફૂડ સેફટી એન્ડ સ્ટાન્ડર્ડ ઓથોરીટીના ચીફ એક્ઝ્યુકેટીવ ઓફિસર તથા ભારત સરકારના સચીવ પવન અગ્રવાલ ૪ સપ્ટેમ્બરે ગુજરાતની મુલાકાતે આવી રહ્યા છે. આ મુલાકાત દરમિયાન રાજ્ય સરકારના આરોગ્ય પરીવાર કલ્યાણ વિભાગ અંતર્ગત ખોરાક અને ઔષધ નિયમન તંત્ર ગાંધીનગર તેમજ એફ.એસ.એસ.એ.આઇ. નવી દિલ્હી દ્વારા રાજયના તમામ ફરસાણના વેપારીઓને વપરાયેલ ખાદ્યતેલને બાયોડીઝલમાં રૂપાંતર માટે કલેક્શન કરવા માટેના સોફ્ટવેરનું લોન્ચિંગ કરશે. હવે ફરસાણમાં વપરાયેલુ બળેલું તેલ બાયો ડીઝલ તરીકે ઉપયોગ કરી શકાશે તેમ ખોરાક અને ઔષધ નિયમન તંત્રના કમિશનર એચ. જી. કોશિયા દ્વારા જણાવાયુ છે.